Ekki blæs byrlega fyrir Vesturlandsliðunum ÍA og Víkingur Ólafsvík töpuðu bæði leikjum sínum í Pepsídeild karla í knattspyrnu í kvöld . Þrátt fyrir sannkallaða markaveislu í Keflavík , dugði það Skagamönnum ekki að skora fjögur mörk gegn Keflavík , því mörk þeirra urðu fimm . ÍA situr því sem fyrr á botni deildarinnar með átta stig og nær vonlausa stöðu fyrir síðustu leikina . Á sama tíma hélt KR áfram atlögu sinni að Íslandsmeistaratitlinum með 1 - 0 sigri gegn Víkingi Ólafsvík fyrir vestan . Eina mark leiksins kom frá varnarmanninum Grétari Sigfinni Sigurðarsyni snemma í síðari hálfleik . Víkingur er líkt og ÍA í fallsæti , með 14 stig , þremur færri en Þór frá Akureyri .